**Эдир журналистнарай анхаралда!**  
 (хэрэглэжэ боломоор зүбшэлнүүд)

**Дэлхэй дээрэ олон янзын үйлэ хэрэгүүд тухай мэдээ дуулаха зон олон . Һонин мэдээ олоной һонорто табиха гээшэ сэдхүүлшэдэй (журналистнарай) ажал болоно. Хүнэй шэхэндэ тодо һонороор,хашараангүйгөөр дуулдадахаар хэлэхэ ёһотойт. Тиихэдээ мэдээсэл бүхэнтнай өөрын түхэлтэй байха ёһотой. Мэдээсэлэй янзада-**

тобшо мэдээн,

репортаж,

тоосоон(отчет)

**гээд ородог. Мэдээсэл дундаа хэдэн ондоо байжа болохо :**

үйлын ябадал **тухай юрэ хөөрэһэн, өөрын бодол,хандаса оруулһан мэдээн**

анонс  **гэхэдээ,һаяар үнгэрхэ үйлэ хэрэг (зүжэг,кино,суглаа..)** **тобшо мэдээ үгэлгэ.**

Тоосоон **гэһэн янза хуурай хэлээр бэшэгдэһэн ,тодорхой, богони, болоһон юумэ хазагайруулангүй,баримта хэрэглэһэн байдаг .**

Мүн һанамжаа тодолһон мэдээн **гээд байха ,** **мини-рецензи. Ямар нэгэн ушар тухай өөрынгөө һанамжа тобшоор үгэһэн мэдээн. Мэдээн-зүбшөөл гэһэн багахан хэмжээнэй янза үгэжэ болохо. Эндэ өөрын жэшээ дээрэ хэрэгтэй зүйл тухай хэлэхэ арга** .

***Ямар аргаар мэдээсэл бэшэхэб?***

**Ямар нэгэн хэмжээ ( ниитэ суглаан,зүжэг,кино,тоглоон, үзэсхэлэн ...) бэшэхэ тухай даабари абаад, юунһээнь эхилхэб ?**

**-нэн түрүүн,шагнагшадтаа тодо ойлгосо үгэхэ гэжэ оролдохо.**

**- хэлэхэ гэһэн юумэнэйнгээ гол удха дамжуулхадаа, шухала 5 асуудалнуудта харюу үгэхэ :**

**юун болооб , хэзээ , хаана , юундэ, ямараар?**

**Интервью -** сэтхүүлшэн-журналистын саг үргэлжэ хэжэ байдаг хүдэлмэриин янза.. Багаханшье мэдээсэл бэшэхэ хэрэгтэ хүнтэй хөөрэлдэхэ шухала. . Сэдхүүлшэн али болоһон үйлэ ушарта өөрөө байгаашьегүй һаа,хүнтэй харилсан юун болоһыень тодорхойлон бэшэнэ. Тиимэһээ хүнтэй зүб харилсаха,хүндэ хүндэмүүшээр хандаха гээшэ сэдхүүлшэндэ тон шухала .

Нэн түрүүн,хүнтэй хөөрэлдэхөө ошоходоо, асуудалнуудаа зүбөөр бэлдэгты. Хөөрэлдэхэ хүнтнай сүлөө сагаар багашаг байжа болохо,тиимэһээ үгтэхэ асуудалтнай тодо,һонор байха ёһотой. Хөөрэлдэжэ байһан хүнэй үгэ таһалжа,”буруу хэлэнэт”,”Хүрэг даа,һүүлдэ хөөрөөрэйгты” г.м. хэлэжэ болохогүй. Нэн түрүүн,хөөрэлдэхэ хүнтэеэ зүб харилсаа байгуулха гэжэ оролдохо. Юун гээд хандажа болохоб,хөөрэлдөөнэй үедэ хүлисэл гуйха,хүсэлөө мэдүүлхэ хэрэгэй гараа һаа,юун гээд хэлэлтэйб ?

-Тантай уулзаһандаа баяртай байнаб,

-танда нэгэ гуйлтатай байнаб,

- энэ хүсэлым дүүргэлсэжэ үгыт,

- сүлөө сагаар хэрбта?

- танһаа хэдэн асуудал һуража болохо гү?

- би тантай энэ асуудалаар зүбшэхэ хүсэлтэйб,

-намда анхарал хандуулһандатнай баяртайб,

-тантай хөөрэлдэһэндөө урмашабаб,

-танай хүсэлдэтнай баяртайб,

--танда һаалта хэнэгүй гүб,хүлисэгты,

-би эндүүрбэб,хүлисэгты,

- ойлгомторгүй хэлэжэрхибэб,ойлгооройгты,

- хөөрэлдөө дэмжэһэндэтнай баярлааб ,

- һайн даа,баярлааб,урмашааб,олзуурхааб гэхэшэлэн...

Зүб харилсаха гэхэдээ, та хөөрэлдөөндэ уриһан хүнэй сүлөө сагынь ехээр “эдихэгүй “ гэжэ оролдохо болонот, тиихэдээ уридшалан хэды саг соо хөөрэлдөөнэй үнгэрхые тодолхо шухала. . Сэдэбээ өөрөө хүсэд ойлгоогүй байгаа һаатнай, интервью үгэхэ тэрэ хүндэ та һонигүй болошохот. Тиимэһээ хөөрөөнэй сэдэбээр мэдэсээ харуулан тобшоор зураглан хэлэхэдэ болохо

- Нэрээ хэлэн (нэрэ,обог)танилсуулха Хаанаһаабта,ямар хэблэлһээбта,ямар эмхи түлөөлнэбта?

-Хэлэхэдээ ,асуудалаа һурахадаа,бодолоо тобшолходоо тодоор хэлэхэ, хүнэй нюдэ руу сэхэ хараад зугаалха.

-Хөөрэлдэхэдөө,хүнэй наһанай илгаа ,зан абари анхарха . Үгэ зугаа үсөөнтэй хүн гү,хөөрүү,хүүрхүү зантай байна гү-аяг зангынь хараалан хөөрэлдэхэ гэжэ оролдохо

-Асуудал һурахадаа,эридээр ,гэмэ зэмэ хэһэн хүниие мүшхэжэ байһандал асуухагүй

- Али нэгэ асуудалдатнай харюусаха дурагүй байбалнь, хөөрэлдөөгөө хизаарлаха хэрэгтэй.

- интервью абахаа ошоходоо,гартаа блокнот барибалтнай һайншье,зохидшье байха.

- хөөрэлдэхэ хүнтэеэ уулзалгада хожомдожо огтолон болохогүй.

- асуудалнуудаа тархидаа хадуунхайшье һаа, заатагүй блокнодтоо бэшээд ябахые оролдогты.

-хөөрөөнэйнь удхаһаа нэмэри асуудалнууд түрэжэ болохо,тэрэнээ һанаһаар лэ блокнодтоо бэшэжэрхигты. ( “Юуб даа һураха гээд мартажархибаб “-,гэжэ хэлэжэ огто болохогүй)

- хөөрэлдэжэ байхадаа блокнодтоо ябууд бэшэжэ һурагты

-хөөрэлдөөнэйнгээ эсэстэ “ Үшөө юу нэмэжэ хэлэхэ байнабта....хэлэхэ,нэмэхэ юумэн бии гү? гм. асуудал һуража болохо.

- энэ асуудал (үйлэ,хэрэг) шиидхэлсэхээ,эдэбхитэйгээр оролсоһон хүндэ халуун баяраа хүргэхэ,

- интервью дүүргээд,мүнөө хэнтэй,юун тухай зугаалһанаа тобшоор,тодоор тобшолон хэлэхэ